Im Umland san zoireiche grosse Seen, wia z.B. da Ammersee, Werthsee oda da Starnberga See. Nem da Isar gibts z Minga ois fliassende Gwassa no de Wiam, de ausn Starnberga See kimmt, an Hachinga Bach sowia a poar Stodbachal, wo vu da Isar obzweign, wia da Eisboch, da Auer Miiboch und da Brunnboch. Seen im Mingara Stodgebiet san da Kloahesseloha See im Englischn Goartn, da See im Olympiaglanda sowia de Dreiseenplottn (Lerchenaua, Fasanerie- und Fejdmochinga See) im Noadn vo da Stod. Im Sidn liegt no da Hintabrühla See.